جمهور باشقانی رجب طیب اردوغان خاریجی ایشلر ناظیری مولود چاووش اوغلونا یونانیستانین خاریجی ایشلر ناظیری نیکوس دندیاسا وئردیگی جاوابا گؤره تشککور ائدیب.
دؤولت باشچی‌سی پارتیسی‌نین تورکیه بؤیوک میللت مجلیسینده قروپ ایجلاسیندا ائتدیگی چیخیشدا کئچن هفته پایتاخت آنکارا-دا سفرده اولان یونانیستان خاریجی ایشلر ناظیرینین همکاری مولود چاووش اوغلو ایله کئچیردیگی مطبوعات کنفرانسینا توخونوب.
اردوغان " خاریجی ایشلر ناظیریمیزه یونانیستانین خاریجی ایشلر ناظیری ایله گؤروشونده وئردیگی جاواب‌لارا گؤره ده تشککور ائدیرم. اصلا باشیمیزی ایمه‌یه‌جک و دیک توتاجاغیق. میللتیمیز اصلا بوینوندا بو جور اسارت زنجیری ایله یاشایا‌جاق بیر میللت دئییل‌دیر" دئییب.
قئید ائدک کی، چاووش اوغلو (15 آوریل) آنکارادا سفرده اولان یونانیستان-‌لی همکاری نیکول دندیاس ایله مطبوعات کنفرانسیندا اساس‌سیز اتهام‌لار سسلندیرن قوناق ناظیره "بو ایلک گؤروشون داها مثبت بیر اتمسفرده داوام ائتمه‌سینی ایستییردیک، لاکین نیکوس دندیاس تأسف کی، اؤلکه‌م علیهینه سون درجه قبول ائدیلمز اتهام‌لارلا چیخیش ائتدی. بیرینجی‌سی، تورکیه-‌نین یونانیستانین اگمنلیک حاق‌لارینی پوزدوغونو سؤیله‌دی. بونو قبول ائده بیلمریک. تورکیه جمهوریتی اؤز حقوق‌لارینی، خصوصیله دوغو آغ دنیزینده و قیبریس تورک‌لری‌نین حاق‌لارینی قوروماغا قادیردیر و آتدیغیمیز آددیم‌لار دا حاق‌لاریمیزین قورونماسی ایستیقامتینده‌دیر. بورایا گلیب تورکیه-نی اتهام ائتسه‌نیز، من ده بون‌لارین جاوابینی وئررم. آیریجا، تورکیه-‌ده بیز روم اورتودوکس آزلیغی روم اورتودوکس کیمی قبول ائدیریک، آنجاق سیز "من تورکم" دئین تورک‌لره "یوخ سن تورک دئییلسن، ساده‌جه مسلمانسان" دئمیینیز ده نه اینسانی‌دیر، نه ده اولوسلار آراسی حقوقا اویغون‌دور" دئیه جاواب وئرمیشدی.
